Talle vlugte by King Shaka vertraag | Maroela Media
Tientalle is Dinsdagoggend op die King Shaka-lughawe vertraag. Foto: Verskaf
Beamptes van die King Shaka Internasionale Lughawe, noord van Durban, sê hulle verwag om Dinsdagoggend se talle vlugvertragings teen 12:00 in te haal.
Collin Naidoo, senior bestuurder van korporatiewe sake, sê toe die eerste vlugte vanaf 06:00 Dinsdag moes begin opstyg, is vasgestel daar was geen ingenieur van die SAL op die lughawe om seker te maak die Boeing 737-800’s voldoen aan veiligheidsvereistes nie.
Teen die tyd dat die SAL om 07:00 ŉ ingenieur van Johannesburg af Durban toe gevlieg het, was tien vlugte reeds vertraag, vertel Naidoo. Die ingenieur het dadelik aan die werk gespring, maar die agterstand in vertrektye van sowat ŉ uur sal na verwagting eers teen 12:00 ingehaal kan word.
Naidoo sê omdat die lughawe in elk geval douvoordag druk besig is, was daar nie opmerklike skares mense wat daar saamgedrom het nie. Enkele passasiers het wel hul ontevredenheid in die sosiale media uitgespreek en foto’s van die inligtingsborde by die lughawe gedeel waarop gesien kan word hoeveel vlugte vertraag was.
Naidoo sê die ingenieurs van die SAL, wat Dinsdag ŉ personeeltekort op die lughawe ervaar het, gaan al die lugrederye se Boeing 737-800’s na.
Tlali Tlali, SAL-woordvoerder, kon nie vanoggend telefonies meer inligting oor die saak verskaf nie. Hy het versoek dat navrae skriftelik aan hom gerig word. Maroela Media wag steeds op terugvoer.
Kommerwekkend, dit is hoekom ons as rommelstatus gegradeer word, kan daar nie besef word dat kundigheid in bestuur ontbreek nie.
Welcome in da bababa republic afric da sud
dit gaan oorals so
So kom al die wile af; non stop……
Oi! Nou jaaaag hulle om vlieg skedules op tyd te kry?! So hulle jaaaaag gou gou om die vliegtuig ini lug te kry. Hoop die ouens ken hul job.
ATC · 5 maande gelede
SAL het nie eers boeing 737-800 vliegtuie nie, Safair het al hulle vliegtuie terug gevat wat hulle aan SAL ”gelease” het en dit het byna twee jaar gelede al geskiet..
Afrika…Afrika standaarde…vrot 3de wéreld standaarde…eenvoudig; en, nee, dit gaan nie “orals so” nie. Daai “orals so” storie is pure propaganda (seker weer RSG propaganda).
Eish – geen ingenieur daar nie? Hoeveel SAL ingenieurs is daar in Durban? Net 1 as daar ene van Jhb moes ingevlieg word? Swak, swak, swak bestuur. Kortom – ek glo nie die storie nie. Probeer nog een. Tlai Tlali dink nou seker aan die snert wat hy gaan kwytraak. Is nuuskierig om te hoor wat hy gaan gorrel (as hy gaan reageer).